Alegzandra/wili-2018-roplus huggingface dataset:
Kuta Batu II nakeuh gampông di Keucamatan Lawe Alas, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.01.2013.

Bunga Tanjung nakeuh gampông di Sultan Daulat, Kabupatèn Subulussalam, Acèh. Lumbôi gampông nyoe lam data peumeurèntah nakeuh 11.08.08.2016.

Bak thôn 622 M / 1 H, Nabi Muhammad SAW ngon na 70 droë ureuëng Islam dari Makkah teuka keunan u Yatsrib. Lam keujadian Hijrah nabi nyan ureuëng Islam dari Makkah geupeunan Muhajirin ngon ureuëng Madinah nyang teurimong kawôm Muhajirin geupeunan Anshar. Keujadian nyan brat that ka jeuët keu meu-ubah kri agama Islam bak meukeumang jih yôh masa phôn. Meunan trôh Nabi u Yatsrib laju keuh neupeugot damèe antara 'Aus ngon Khazraj, ngon meukawan-kawan ureuëng Madinah nyan dari 'Aus, Khazraj ngon Yahudi nyang geutamong lam agama Islam atawa meu-ikat janji sipakat keu meujaga dameè di Yatsrib. Nabi Muhammad geuangkèe jeuët keu peumimpin nanggroë, ngon sigra lé Nabi neu ubah nan naggroë dari Yatsrib jeuët keu Madinah.

Wilayah Jeupun geuplah lam 47 boh prefektur nyang tiep-tiepjih na gubernur ngon diwan rakyat droejih. Prefektur geuplah lom jeut keu banda, banda ubit, ngon gampong.

Nabi Daud atawa Dawôt as na keuh ureuëng chik agam nabi Sulaiman as. Seu gohlom jeuët keu rasul, nabi Dawôt na rôh geujak meuprang geu lawan raja kaphé nan jih Jalut. Sampoë hasé geu peubinasa raja kaphé nyan. Teuma l'uh nyan jeuët treuk gopnyan seubagoe raja.

Reumöng (nan Latèn: Lutjanus rufolineatus) nakeuh saboh jeunèh eungkôt nyang na di la’ôt Acèh. Eungkôt nyoe kayém geudrop lé ureueng keumawé keu geupeubloe.

Blang Keudèe nakeuh gampông lam Keucamatan Gandapura, Kabupatèn Bireuen, Acèh. Lumbôi gampông nyoe lam data peumeurèntah nakeuh 11.11.07.2019.

Kamèng uteuën (Capricornis sumatraensis sumatraensis) nakeuh saboh jeunèh kamèng nyang hudép jih lam uteuën tropis pulo Ruja. Jumeulah meunatang nyan ka that na meukureuëng ka lawét nyoë, seulayeuë lé ureuëng geujak teumeubang u glé ngon rimba nyang jeuët keu teumpat hudép meunatang nyan. La'én nibak nyan kaméng uteuën nyan nakeuh meunatang that geulindông ngon han jeuët ta jak drop beurangkaho.

Meunyö meunan, wajéb tateupeuë bahsa da’irah nyang na di Acèh nyoe dan pat-pat töh mantöng bahsa da’irah nyan geupakèk. Meunyo bahsa Acèh ka jeulah peunyeubaranjih paléng luwah. Jeuët takheun, bahsa Acèh geupakèk ban saboh wilayah Acèh.

Garéh linteueng ngön garéh buju. Garéh linteueng ngön garéh buju geukheun cit ngön garéh astronomi. Garéh nyoe kayém leumah seunaboh bak derjat.

Lam masa meuhubông nyang that trép yôh masa dilèe jeuët keuh antara mandum bahsa Cham ngon bahsa Bahnar na narit nyang saban kheun saban ma'na. (Thurgood 1999, Sidwell 2009)

Kutôb Barôh nakeuh titék nyang paléng barôh di bumoë, jeuet geu definisi lam peuet cara nyang hana saban. Meunan pih dua Namun hanya duwa definisi nyang phôn nyang leubeh umum ngon kayém bak geu peuguna. Meunan pih lom definisi nyang paléng luwah nakeuh neuduëk Kutôb Barôh na di La'ot Artik.
Surat Al-Qari'ah (bahsa Arab: القارعة‎) nakeuh surat keu-101 lam Al-Quran nyang jeumeulah ayatjih 11 ayat. Surat nyoe nakeuh surat Makkiyah, neupeutrön lheueh surat Quraisy. Asoe surat nyoe neupeutrang bhah uroe kiyamat ngön keujadian-keujadian bak uroe nyan.

Narit gaki limong nyan na nyang kheun keu istilah ureuëng meukat peunajôh atawa peuë la'én mantong nyang geunguy geureubak keu keudèe gobnyan. Saweuëb istilah nyan keuh meuhat geukheun gaki limong, kayém geuteupeusé ngon jumeulah gaki nyang na limong boh. Limong boh gaki nyan nakeuh duwa gaki atra ureuëng po atra meutamah lom lhèe boh teuk keu "gaki" geureubak (ruda).

Baytul 'Asyi atawa rumoh Acèh (lam bahsa Arab: بيت الأشي‎) nakeuh saboh peuneudong nyang geupuga di banda suci Makkah al-Mukarramah. Peuneudong nyang geumeukeusud ngon Baytul 'Asyiy nyan nakeuh saboh hareuta Waqaf nyang geujôk keu teumpat piyôh soë mantong ureuëng Acèh nyang neupeubuët Rukôn Haji ngon Umrah di banda suci Makkah al-Mukarramah.

Kute Bantil nakeuh gampông di Keucamatan Lawe Bulan, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.08.2006.

Panté Raja nakeuh saboh keucamatan nyang na di Kabupaten Pidië Jaya. Ngon keudèe Panté Raja nyang jeuët keu nang nanggroë. Kecamatan nyoe na jeu'ôh jih 142 km dari Banda Acèh.

Mersak nakeuh gampông di Keucamatan Kluet Teungöh, Kabupatèn Acèh Seulatan, Acèh. Lumbôi gampông nyoe lam data peumeurèntah nakeuh 11.01.13.2011.

Lheuëh na peuët thôn neuduëk di Mekah, gobnyan ka jeuët keu sidroë ulama rayeuek nyang na jeuet geubôh gla Syaykh (Syèkh) bak awai nan neuh, sampoë di Acèh jeuet keu Teungku Chik.

Gampông Putôh nakeuh gampông di Keucamatan Samalanga, Kabupatèn Bireuen, Acèh. Lumbôi gampông nyoe lam data peumeurèntah nakeuh 11.11.01.2029.

Bahsa Petuh nakeuh saboh bahsa jeunampu nyang na di banda otonom Flensburg, Schleswig-Holstein. Bahsa nyoë nakeuh jeunampu nibak bahsa Jeureuman, Jeureuman Meuyup, Dènmark ngön Jut Seulatan nyang na bak ceuë Jeureuman ngön Denmark. Narit bahsa nyoë nakeuh narit bahsa Jeureuman Manyang tapi nahujih nakeuh nahu bahsa Denmark ngon Saxon Meuyup. Bahsa nyoë phôn that na bak abad ke-19 ngön mantöng le ureuëng marit bak thôn-thôn 1950, meutapi jinoë ka meusakét that.

Acèh Barôh meuceue blah rot barat ngon kabupaten Bireuen, blah timu ngon kabupaten Acèh Timu blah baroh ngon seulat Malaka seureuta blah rot tunong ngon kabupaten Bener Meriah. Beunagi rayek nibak Acèh Barôh nakeuh tanoh meuyub blah rot baroh seureuta meubukét nibak blah rot tunong.

Sikula nakeuh saboh teumpat keu aneuk miët meurunoë. Lam sikula geupeurunoë macam-macam éleumèë lagee meubeuet, seumurat ngon kira-mira. La'èn nibak nyan geupeurunoë cit adat keulakuwan nyang patot. Le aneuk miët nyang tan meusikula hana jitupeue adat. Jeuheut peurangeui. Aneuk nyang tan ajaran, adak ji'eu gob beunci sabé. Ma ku mangat that até jakalèë aneukgeuh ceudaih lagi gèt peurangeui. Ureuëng nyang meugah-meugah jinoë ban dum geumeusikula dilèë.

Lawe Sembekan nakeuh gampông di Keucamatan Ketambe, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.12.2022.
La'én nibak puasa nyang wajéb buleuën Ramadhan, nacit bak siuroë-uroë ummat Islam geupeubuët puasa sunnat. Buët puasa sunnat nyoë kon rukôn, meunan pih ibadah puasa sunnat nyoë that geupakoë lam agama Islam.

Dayah Darul Munawwarah, saboh dayah nyang na di gampông Kuta Kruëng, Pidië Jaya. Dayah nyoë neupeudong lé salah sidroë ulama Acèh nyakni Almukarram Abu Haji Utsman Ali (Abu Kuta Kruëng). Droëneuh nyan nakeuh murid nibak Almukarram 'Allamah Abôn Aziz Samalanga. Sampoë 'an jinoë Abu Kuta Kruëng mantong neumat pimpinan bak Dayah Darul Munawwarah.

Ningxia nakeuh saboh propinsi di utara teungoh Rèpublik Rakyat Cina. Propinsi nyoë nakeuh propinsi otonomi keu sukèë Hui. Propinsi nyoë meuceuë deungon 3 boh propinsi mantöng, Mongolia Dalam bak sagoë utara, Shaanxi u timu ngön Gansu bak sagoë seulatan. Nang nanggroë Ningxia nakeuh bandaYinchuan.

Pulo Bellona nakeuh saboh pulo nyang na di kawasan Polinèsia. Panyang pulo nyoe nakeuh 10 km, dan luwahjih nakeuh 2,5 km. Ban dum luwah pulo nyoe na 17 km².

Puasa nakeuh teuka nibak narit bahsa Arab صوم (shaum), ma'na shaum nyan nakeuh theun droë nibak makeuën minom (seumajôh ngon jép ië) seureuta theun hawa nafsu nibak buët la'én nyang jeuët keu bateuë puasa, lagèe meuhubôngan lakoë binoë teungoh meupuasa.

Pulo Air nakeuh gampông di Keucamatan Kluet Teungöh, Kabupatèn Acèh Seulatan, Acèh. Lumbôi gampông nyoe lam data peumeurèntah nakeuh 11.01.13.2009.

Lawe Sigala Timur nakeuh gampông di Keucamatan Lawe Sigala-Gala, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.02.2006.

Alue Bukét nakeuh gampông di Keucamatan Lhôksukôn, Kabupatèn Acèh Barôh, Acèh. Lumbôi gampông nyoe lam data peumeurèntah nakeuh 11.08.04.2009.

Bak sensus India thon 2001, banda 3 STR na jumeulah ureueng duek 10,925 droe. Nibak jumeulah nyan, ureueng agam na 54% ngon ureueng inong na 46%.

Meuiman: Al-Qur'an nakeuh nyang bimbéng ban dum manusia bak jalan Allah; ban dum nyang na lam alam nyoe nakeuh atra Allah; Allah hana meukureueng sifeutgeuh adak pih manusia han jitém seumatéh keu gobnyan; ban dum nabi na neujôk mu'jizat lé Allah; nyang peuudép ngön peumaté ban dum peuneujeut nyoe nakeuh Allah; 'èleumèe Allah hana meubatah.

Keurajeuën nyoe ka hayeuë lam bideuëng meuniaga, keu mata péng nyang neungui lam bhaih meuniaga nakeuh mata péng meuh nyang geupeunan Deureuham.

Tanjôngan Idem nakeuh gampông di Keucamatan Samalanga, Kabupatèn Bireuen, Acèh. Lumbôi gampông nyoe lam data peumeurèntah nakeuh 11.11.01.2045.

Pulo Nicobar Ubeut (bahsa Hindi: छोटा निकोबार, bahsa Nikobar: ओंग, Ong) nakeuh saboh pulo di pulo-pulo Nikobar seulatan, India, nyang luwahjih 157 km².

Lawe Melang nakeuh gampông di Keucamatan Kluet Teungöh, Kabupatèn Acèh Seulatan, Acèh. Lumbôi gampông nyoe lam data peumeurèntah nakeuh 11.01.13.2010.

Bahsa da’irah nyang laén, nyang na di Acèh nakeuh bahsa Teumiëng. Bahsa Tamiëng na di Kabupaten Acèh Tamiang. Da’irah nyoë na Tamiang Hulu, na Tamiang Hilir.

Dayah Panjoe nakeuh gampông lam Keucamatan Kuta Blang, Kabupatèn Bireuen, Acèh. Lumbôi gampông nyoe lam data peumeurèntah nakeuh 11.11.17.2023.
Alur Baning nakeuh gampông di Keucamatan Babul Rahmah, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.11.2018.

Pasie Lambang nakeuh gampông di Keucamatan Kluet Seulatan, Kabupatèn Acèh Seulatan, Acèh. Lumbôi gampông nyoe lam data peumeurèntah nakeuh 11.01.03.2015.

Bajèë sukèë Salar leupah saban deungon sukèë-sukèë Muslém la’én bak wilayah nyan. Awak agam jih meujanggôt ngon geungui bajèë putéh ngon kupiah putéh atawa itam. Awak inong mantong muda Salar nyang goh meukawén biasa geungui bajèë China ngon warna trang. Nyang ka meukawén geungui ija tôp ulèë wareuna itam atawa putéh.

Umar lahé di banda Mekkah nibak sukèe Bani Adi, saboh peureudèe bansa ngon sukèe Quraisy, sukèe nyang that utama di banda Mekkah bak watèe nyan. Ayah gobnyan nan geuh Khattab bin Nufail Al Shimh Al Quraisyi ngon mak gobnyan Hantamah binti Hasyim, dari kawôm Bani Makhzum. Umar na nan nyang geubri lé Nabi Muhammad S.A.W. nakeuh Al-Faruk nyang meuareuti ureuëng nyang jeuët neupeumeuklèh antara nyang jroh ngon nyang bateuë.

Pulo Easter nakeuh saboh pulo nyang teuduëk di tunggara Samudra Pasifik lam wilayah Polinesia. Pulo nyoë jitamong lam wilayah nanggroë Chili.

Geudông-Geudông nakeuh gampông lam Keucamatan Kota Juang, Kabupatèn Bireuen, Acèh. Lumbôi gampông nyoe lam data peumeurèntah nakeuh 11.11.13.2007.

Bak ceunatat nibak peumeurèntah Arab Saudi nyang nakeuh tanoh ngon peuneudong wakeuëh Baytul 'Asyiy nyan areuta nibak Habib Bugak Asyi (Habib Abdurrahman Al-Habsyi) nyang hudép bak masa Keurajeuën Acèh Darussalam. Tanoh ngon peuneudong phôn Baytul 'Asyiy nyang na di Qasasiah ka geuwakeuëh ukeuë Hakim Mahkamah Syariyah Meukah bak 18 Rabiul Akhé thôn 1224 H. Meukeusud wakeuëh nyan nakeuh beujeuët keu teumpat dom si'at ureuëng Acèh bak neupeubuët Haji ngon teumpat neuduëk bagi ureuëng Acèh nyang neujak meurunoë di banda nyan. Areuta agama nyoe geuniët cit beujeuët keu soë mantong ureuëng Acèh yang geuduëk di Meukah. .

Abeuk Leupön nakeuh gampông di Keucamatan Lhôksukôn, Kabupatèn Acèh Barôh, Acèh. Lumbôi gampông nyoe lam data peumeurèntah nakeuh 11.08.04.2019.

Lawe Bekung nakeuh gampông di Keucamatan Badar, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.05.2030.

Bak uroë 13 buleuën limong thôn 1969 di Kuala Lumpur bicah keuh saboh geunabuëk antara ureuëng Meulayu ngon ureuëng China. Geunabuëk nyoë meuseubab ngon kureuëng seunang ureuëng Meulayu ateuëh kri hudép sosial ngon puliték Meulayu watèe nyan. Leubèh kureuëng na 196 droë nyang gadoh nyawong manusia lam geunabuëk uroe 13 buleuën limong nyan, ngon peukara nyan jeuët keu meu-ubah kri geupeulaku ekonomi neugara.

Jimmie Johnson (lahe 17 Buleuen Sikureueng 1975) nakeuh sidroe ureuëng bapluëng moto NASCAR asay Amerika Serikat. Gopnyan nakeuh juara NASCAR peuet go (2006, 2007, 2008, ngon 2009).

Kane Mende nakeuh gampông di Keucamatan Leuser, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.16.2010.
Lè peumeurèntah Indônèsia, ngon beunantu neugara-neugara la'én keu geukeumang cit Sistem peuingat ië beuna nyan disinoe. Nyang geupeunan (Indonesian Tsunami Early Warning System - InaTEWS). Sistem nyoe meupusat di Badan Meteorologi, Klimatologi, dan Geofisika (BMKG) di Jakarta. Sistem nyoë ka mungkén bagi BMKG jeuet geukirém tanda peuingat ië beuna meunyoë ka teujadi geumpa nyang mungkén jeuet keu punca musibah. Lam geukeumang nyan geurancana bak saboh uroe singoh sistem nyan jipeuteubiët kri 3 teuningkat tanda peuingat, mandum tanda nyang jipeuteubit nyan nakeuh paih ngon sistem Meudukông bak cok Peunutôh (Decision Support System - DSS). Sistem nyoe geurancang cit beujeuet jibri tanda paléng trép 5 minèt lheuëh teujadi geumpa. Sistem Peuingat Awai ië beuna nakeuh 4 bagoe: Èleumèe bhaih Bahaya ngon Resiko, Keunira, Peuingat, ngon Tindakan.

Ngon luwah 1.564.116 km2, Mongolia nakeuh nanggroënyang keu 19 paléng luwah di dônya (aleuh Iran). Nanggroë nyoë leubèh luwah nibak Peru nyang na bak neumboi 20. Alam Mongolia meurupa-rupa, ngon Gurôn Gobi di tunong, ngon wilayah meugunong nyang sijuëk di barôh ngon barat. Wilayah Mongolia le nyang meupadang naleuëng (steppa). Titek paléng manyang nakeuh Pucôk Khüiten di ujông barat Mongolia ngon manyang 4374 m. Tanoh padang di Uvs Nuur nyang meuplah duwa ngon ata Rèpublik Tuva di Rusia nakeuh Teumpat Hareuta Kaya Donya (World Heritage Site). Rata wilayah di Mongolia nakeuh su’um di musém su’um ngon that leupië bak musém leupië deungon Januari suhu jeuët trön u -30 °C. Ulan Bator nakeuh nang neugara nyang paléng yub suhu rata-ratajih di dônya. Tanoh Mongolia nakeuh leupië, manyang, ngon meu’angèn. Akeulém jih nakeuh akeulém beunuwa deungon musém leupië nyang panyang ngon leupië, nibak nyan musém su’umjih paneuk nyang ujeuën trôn watèë nyoë. Ujeuen leubeh le trön di barôh nibak di tunong. Di tunong bak Gurôn Gobi, padum boh wilayahjih hana ujeuën meuthôn-thôn. Gobi nakeuh bahsa Mongolia nyang meuhareutoë gurôn meupadang naleuëng. Meunatang nyang jeuët udép di sinan nakeuh unta sagai.

Lam organisasi militè, Napolèon jipeuturi istilah korps, nyang na nibak meusapat divisi. Jipeugot korps nyoë jidukông cit lé rayek that ureuëng watèë nyan nyang jak dapeuta jeuët keu teuntra, sampoë ka ramèë that-that teuntra jeuët keu jipeugot unit teuntra nyang leubèh rayek nibak divisi.

Aceh Teumiëng meuceuë ngön kabupaten Aceh Timu di barat, propinsi Sumatera Utara di timu, seulat Meulaka di barôh, ngon kabupaten Gayo Luwes di tunong.

Reumöng anoe (nan Latèn: Lutjanus lutjanus) nakeuh saboh jeunèh eungkôt kareueng lam kawan kakap nyang na di la'ôt Acèh. Eungkôt nyoe kayém geudrop lé ureueng meula'ôt keu geupeubloe.

Propinsi nakeuh saboh pamarèntahan dairah nyang geumat kuwasa lé sidroe gubernur. Narit nyoe nakeuh narit nyang geu angkee dari bahasa Beulanda "provincie" nyang meu asay nibak bahasa Latin ngon phon that geupeuguna yôh masa Kekaisaran Romawi. Lam saboh propinsi na rôh keunan padum-padum boh kabupatèn atawa kota madya. Meunyo propinsi geu kheuën seubagoe dairah tingkat sa, meunyoe kabupatèn geupeunan dairah tingkat duwa.
Teunuléh. Teunuléh nibak peuta nakeuh bandum teunuléh nyang na nibak peuta, hi haraih nakeuh haraih rayek, haraih ubeuet, teupat, ngön singèt.

Dayah Darul Munawwarah neupuga lé Abu Kuta Kruëng bak thôn 1964. Ië raya thôn 1974, ka jeuet keu reuloh balèe, rangkang ngon bilèk nyang na di dayah nyan, dudoë lheuëh ië raya nyan dayah Darul Munawwarah neupinah u tunong gampông Kuta Kruëng. Bak thôn 1979 Dayah Darul Munawwarah phôn geuteurimong ureuëng inong geujak meununtut keunan, ngon bak phôn that nakeuh rumoh Abu nyang neupeugot keu teumpat seumeubeuët. Jinoe le that ka alumni dayah nyang lheuëh neu meununtut bak dayah nyan ka neupeudong dayah bak teumpat la'én di Acèh.

Rajab (bahsa Arab: راجب‎ Räjab) nakeuh buleuen nyang keu-7 lam thôn Hijriyah. Rajab nakeuh buleuen nyang kayém geupeunan deungön Buleuen Allah.

Sevilla (geubeuet Seviya) atawa Seville nakeuh banda nyang keu-4 rayek di Seupanyo. Jeumeulah ureueng duek di Sevilla nakeuh 704.154 droe. Banda Sevilla teuduek di krueng Guadalquivir. Luwah da'irah nyoe nakeuh 140 km2, peunadat ureueng duek 5.029 droe ureueng/km2.

Ië beuna jeuët nibak meumacam cara, jeuet nibak peuë mantong nyang jeuet keu kacho lam ië la'ôt nyang meugantoë jumeulah massa ië nyang rayeuek nibak biasa jih. Runtôh nyang raya dimeuyub la'ôt, nyang kayém takalon 'oh na geumpa teuga, nyan jeuet cit keu ië beuna. Watèe runtôh bumoë di meuyub la'ôt, muka ië la'ôt hana lé timang jiubah le lon nyang meugrak ngon meu iseuk ban sipanyang meuyub la'ôt. Lheuëh nyan gaya gravitasi jihuë geulumbang ië beuna meuseubab ngon kacho phôn bak muka ië la'ôt. Na cit, beureutôih gunong meuapuy lam la'ôt, meunyoë teuga that teunaga yôh beureutôih nyan jeuet dicipta saboh teunaga meuteugon nyang jigantoë ruweuëng lam ië ngon laju jeuet keu ië beuna. Runtôh bumoë di darat jeuet cëit keu ië beuna, 'oh watèe meugom runtôhan raya lam ië la'ôt nyang meukacho ië la'ôt dari ateueh. Meunan pih kon lagèe ië beuna nyang jeuet nibak geumpa bumoë, ië beuna nyang jeuet nibak mekanisme non-seismik biasajih bagah gadoh ngon jareuëng that trôh u garéh panté nyang jeu'ôh nibak asai teuka ië.

Leuser nakeuh gampông di Keucamatan Ketambe, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.12.2018.

Bandar Udara Chu Lai atawa Chu Lai Airport na keuh saboh bandara yang geulayang wilayah Tam Ky di Propinsi Quang Nam, Viètnam. Geubuka nibak 18 Buleun Dua 1964, bandara nyoe nakeuh keu gantoe bagi Bandara Chu Lai nyang ukeu geu bri kode kode IATA CXR sudangkan kode ICAOnya nakeuh VVCL.

Surat As-Sajadah (bahsa Arab: السّجدة‎, As-Sajdah, Sujud) nakeuh surat keu-32 lam Al-Qur'an nyang jeumeulah ayatjih nakeuh 30 ayat. Ayat keu-15 nibak surat nyoë geucok keu nan surat saweub ayat nyan nakeuh ayat Sajdah.
Lam siplôh thôn lheuëh neuduëk Nabi Muhammad SAW di Madinah ka neupeudong lé droëneuhnyan saboh banda nyang that meuatô. Ngon ka neupuga banda nyan seubagoë da'irah nyang geuteuka keunan mandum bansa Arab yôh nyan keu dijak meurumpok Nabi ngon geumeuiman bak agama nyang neumée lé Nabi. Banda nyan kajeuët keu da'irah nyang meuheut keuneuk dijak prang lé kawôm kaphé nyang mantong han jiteurimong agama islam jeuët keu agama meugantoë agama endatu awaknyan. Dari banda nyan cit lé Nabi ka neuatô teuntra keujak prang Makkah bak thôn keu 8 Hijriyah. Ngon lheuëh neureubôt Makkah, Nabi ka neuriwang keunan u Madinah lom ngon neuwafeuët di teumpat nyang that mulia nyan. Teutap keuh meupadum thôn lheuëh wafeuët Nabi Muhammad SAW banda nyan jeuët keu teumpat neuduëk padum-padum droë sahbat nyang neumat kuwasa seubagoë khalifah.

Uroë Raya Puasa atawa Idul Fitri nakeuh tanda akhé nibak buleuën puasa Ramadhan. Bak uroë raya puasa phôn nakeuh geupubuët seumayang uroë raya nyang biasajih geupubuët bak tanoh lapang atawa bak meuseujid. Hukôm seumayang uroë raya nyoë nakeuh sunnat mu'akkad. Yôh goh lom seumayang uroë raya ureuëng Iseulam geuteukeubi teuleubèh dilèë, watèë takeubijih mulai jilôp mata uroë bak seupôt uroë raya sampoë hat geudong imeum bak mihrab keuneuk seumayang uroë raya. Takeubi nakeuh lagèë nyoë:

Mön Jambèe nakeuh gampông lam Keucamatan Gandapura, Kabupatèn Bireuen, Acèh. Lumbôi gampông nyoe lam data peumeurèntah nakeuh 11.11.07.2078.

Alur Pinang nakeuh gampông di Keucamatan Samadua, Kabupatèn Acèh Seulatan, Acèh. Lumbôi gampông nyoe lam data peumeurèntah nakeuh 11.01.06.2010.

Lawe Rutung nakeuh gampông di Keucamatan Lawe Bulan, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.08.2012.

Bak uroe 27 Rajab, Rasulullah SAW Neumè lé Allah nibak Masjidil Haram (Makkah) u Masjidil Aqsha (Palestina) deungön saboh kandran nyang geupeunan buraq. Nibak Masjidil Aqsha Rasulullah SAW Neumè lom u langèt lam hajat meurumpök ngön Allah. Keujadian nyoe geupeunan deungön Isra' Mi'raj. Bak uroe nyoe, Rasulullah SAW neuteurimöng wahyu seumayang limöng watèe.

Ceumeukam atawa lam bahsa ilmiyah geukheun paronikia nakeuh saboh peunyakét infèksi bak gukèë utama that bak gukèë gaki. Bak peunyakét nyoë gukèë hana pah jitimöh ngön jiculok asoë sampoe jeuet keu keumong. Lheueh nyan bakteri jitamong lam asoe nyang ka keumong nyan sampoe jeuet keu infeksi.

Ukhat Peseluk nakeuh gampông di Keucamatan Leuser, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.16.2018.

Bukit Merdeka nakeuh gampông di Keucamatan Lawe Sigala-Gala, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.02.2001.

Lé ureuëng urôh areuta wakeuëh nyan geubloë duwa krak tanoh nyang la'én keu geunantoë tanoh nyan. Neuduëk banduwa krak tanoh nyan nakeuh di da'irah Ajyad, 500 ngon 700 meté dari Masjidil Haram. Tanoh nyan keuh nyang jinoë jeuët keu areuta wakeuëh Baytul 'Asyiy jinoe .
Vung Tau nakeuh saboh da'irah sabé nanggroë nyang na di Propinsi Khanh Hoa, Nam Trung Bộ, Vietnam. Bak beunileuëng thôn 2009, da'irah nyoë na 398,988 ureuëng duëk. Badar Udara Cam Ranh atawa Cam Ranh Airport na keuh saboh bandara yang geulayang wilayah Nha Trang.

Burnley Football Club, nakeuh saboh kawan sipak bhan Inggréh nyang jimeu'èn bak Liga Utama Inggréh nyang na meureukaih di kuta Burnley, Lancashire. Klub nyoe geupeudöng bak thôn 1882.

Flamengo (Clube de Regatas do Flamengo) nakeuh salah saboh kawan sipak bhan di nanggroe Brasil. Kawan sipak bhan nyoe kayem geuhey Mengão. Rumoh Flamengo nakeuh di Rio de Janeiro. Klub nyoe geupeudong bak thon 1895.

Jeupun (Ceupun) atawa Jeupang (Bahsa Jeupang: 日本, nan raseumi: 日本国 Nippon-koku, nakeuh saboh nanggroë meupulo di Asia Timu. Wilayahjih di ujông barat Samudra Pasifik, di siblah timu la'ôt Jeupun. Jeupun meujiran deungon nanggroë China, Korea ngon Rusia. Pulo paléng barôh nakeuh di La'ôt Okhotsk dan blah paléng tunong nakeuh pulo-pulo ubeut di timu La'ôt Cina Timu paihjih di blah tunong Okinawa nyang meujiran deungon Taiwan.

Tengku Syiah Kuala nan asli gopnyan na keuh Syekh Abdurrauf Singkil (Singkil, Acèh 1024 H/1615 M - Kuala Acèh, Acèh 1105 H/1693 M). Nakeuh sidroe ulama rayeuk Acèh yang that dituri. Gopnyan na peungaroh yang rayeuk bak geupeuturi Agama Éseulam di Sumatera deungon Nusantara bak umum jih.

Dari phôn teudong VOC bak abad keu-17, lé Beulanda ka jipeuluwah wilayah jajahan jih keu guna jeuet keu teumpat meuniaga. Graaf van den Bosch Gubernur militer (1830-1835) jipeugah mandum keu-untôngan nakeuh jeuet keu bhaih peunténg ngon raseumi jeuet keu peunutôh nyang meuhat bak jikuwasa Jawa, Pulo Ruja ngon Bangka mantong. Bahpih meunan bak kira-kira thôn 1840, Beulanda jipeuluwah lom wilayah jajahan jih ngon jimeuprang bak padum-padum böh wilayah la'én. Prang-prang rayeuek nyan jeuet keu meutamah luwah wilayah jih di luwa pulo Jawa. Meukeusud Belanda hat nyan nakeuh hana le'én bak jimita laba dagang, jilindông wilayah nyang ka jijajah, ngon jipeumulia droë jih bansa Beulanda seubagoë bansa ubeut nyang ék ji mat kuwasa ban sigom wilayah nyang luwah di Asia Teunggara, ngon teutap Beulanda lam wilayah nyang luwah nyan jeuet keu han dijeuët teuka keunan bansa Iërupa nyang la'én. Ngon hasé bumoë dari nanggroë jajahan jih jeuet jipeu-udép Keurajeuën jih di banuwa Iërupa.

Afghanistan atawa Republik Islam Afghanistan (Pashtun: افغانستان, Afğhānistān) nakueh saboh neugara di Asia Teungoh. Neugara nyoe meujan-jan geupeutamong lam beunagi neugara Asia Selatan nacit meujan keu Timu Teungoh. Afghanistan meuceuë ngon Iran blah rot barat, Pakistan di tunong ngon timu, Tajikistan, Turkmènistan, Uzbekistan di barôh, dan Rèpublik Rakyat China di ujông timu. Afghanistan meuceuë cit ngon Kashmir, wilayah nyang meuseungketa India ngon Pakistan.

Bandar Udara Pleiku atawa Pleiku Lai Airport na keuh saboh bandara yang geulayang wilayah Pleiku di Propinsi Gia Lai, Viètnam. Geubuka nibak 17 Buleun Dua 1964, bandara nyoe nakeuh keu gantoe bagi Bandara Pleiku nyang ukeu geu bri kode kode IATA PXU sudangkan kode ICAOnya nakeuh VVPL.
Teupin Panah nakeuh gampông lam Keucamatan Peulimbang, Kabupatèn Bireuen, Acèh. Lumbôi gampông nyoe lam data peumeurèntah nakeuh 11.11.12.2009.

Bak thon 1781, teuntra Qing geusrang sukèë Salar nyang geubeurontak nyang haséjih jeuët keu bala keu Salar. Trök 40% di bileuëng mandum sukèë Salar watèë nyan maté bak prang nyan. Kira jih 1/3 di bileuëng sukèë Salar jeuët peugah haba lam bahsa droëjih. Le ureuëng Salar nyang jeuët geumarit bahsa Tibet ngon bahsa China. Bahsa nyoe na nyang peugah meuhubong ngon bahsa Turkmen.

Peuta nakeuh gamba muka bumoë lom atra nyang na di langèt, ngön meusangkôt keutrangan ji, bangön nyang leubèh ubeut geupeugöt bak bideueng data. Sagoe èleumèë nyang khusuih geuprunoe baih peuta geukheun Kartografi.

Geurapèe cabeueng (nan Latèn: Variola albimarginata) nakeuh saboh jeunèh eungkôt kareueng lam kawan geurapèe nyang na di la'ôt Acèh. Eungkôt nyoe kayém geudrop lé ureueng meula'ôt keu geupeubloe.

Campli nakeuh simacam peunula nyang paneuk nyang bohjih jeut keu alat bak gulèë. Rasa di campli nakeuh keu'eung. Karap mandum peunajôh (gulèë) di Aceh na geupeucampli.

Bahsa Cina nakeuh bahsa raseumi nyang geunguy di neugara Cina. Sila'en di Cina, bahsa nyoe na geunguy cit di Taiwan, Hong Kong, Macau ngon Singapura.

Meusaban ngon lhèe boh film la'én nyang topik jih saban, The Black Road jitham lé Leumbaga Sensor Film Indonesia hanjeuët peudiyeuëng di festival film internasional . Peunutôh meutham film nyan jiteuntang lé aktivis media ngon HAM seubagoë buët meulangga ngon peukara bibeuëh bak meupeugah haba ngon bibeuëh pers.

Tiông Bungöng (nan Latin:Gracula religiosa) nakeuh cicem nyang udep di wilayah glee atawa gunong di Asia Seulatan ngon Teunggara. Cicem nyoe carong geu'ulang-ulang kata nyang kayem deuh bak jih.

Karel van Der Hejden (lahé Batavia uroë 12 buleuën sa thôn 1826, maté Arnhem uroë 26 buleuën sa thôn 1900) nakeuh sidroe Jeundran Beulanda nyang meutugaih seubagoë gubernur sipil ngon militè Hindia Beulanda di Acèh.

Umar bin Khattab bin Nafiel bin Abdul Uzza atawa leubèh geuturi ngon nan Umar bin Khattab (581 - Buleuën Siblah 644) (bahsa Arab: عمر ابن الخطاب‎) nakeuh sidroë sahbat Nabi Muhammad nyang nakeuh cit sidroë khalifah keuduwa Islam (634-644). Umar rôh cit keu sidroë nibak peuët droë Khalifah nyang na lam gla Khalifah nyang meurumpok peutunyok (Khulafa'ur-rasyidin).

Beureujuëk lam bahsa Melayu Indonesia geukheun merbah cerucuk (Latin: Pycnonotus goiavier), nakeuh spesies cicém lam keluarga Pycnonotidae, dari genus Pycnonotus. Cicém nyoë nakeuh jeunèh cicém nyang jipajôh meumacam rupa 'eumpeuën lagèe: glang, kumbang, daruët, ulat, kuncôp bungong ngon meumacam boh kayée. Beureujuëk na lam habitat teumpat nyang luwah, lam uteuen beuluka, lampôh, binéh rot, habitat hudép beureujuëk sampoë manyang 1.500 m dpl.
Kuala Lumpur nakeuh pusat keurija budaya di Malaysia. Salah sabaoh tempat budaya that peunténg di banda nyoë nakeuh Museum Neugara nyang na di Lebuhraya Mahameru. Museum nyoë jeuët keu bak keuneubah koleksi peukakaih jameun (artefak) ngon gamba nyang geupeusapat ban saboh Malaysia. Di Kuala Lumpur na cit teudong Museum Seni Islam nyang geukeubah leubèh nibak tujôh ribèe artefak Islam. Koleksi museum nyoë hana meucéh hasé keurija dari reusam Timu Teungoh mantong, na cit disinan pusaka reusam dari Asia, utama that China ngon Asia Teunggara. Bak Museum Seni Islam na cit kubah ngon ruweuëng peuleumah nyang that reyeuk. Neuduëk museum nyoë na di Ra'uëh Lembah Perdana, siblah Meuseujid Neugara.

Lumban Tua nakeuh gampông di Keucamatan Babul Rahmah, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.11.2011.

Peulokan nakeuh gampông di Keucamatan Labuhan Haji Barat, Kabupatèn Acèh Seulatan, Acèh. Lumbôi gampông nyoe lam data peumeurèntah nakeuh 11.01.12.2003.

Pulo-pulo rayek nanggroë nyoë na peuët boh, geuturôt di nyang paléng rayek nakeuh Honshu, Hokkaido, Kyushu, ngon Shikoku. Pulo-pulo ubeut that jay di Jeupun, miseu pulo Tsushima, Iwojima, ngon nyang la'én lom.

Kuala Lumpur meuhubông ngon dônyan luwa ngon duwa boh bandara, nakeuh Bandara Internasional Kuala Lumpur di Sepang ngon Bandara Sultan Abdul Aziz Shah di Subang.

Universitas Bahia (Universidade Federal da Bahia, UFBA) nakeuh saboh universitas nyang teuduëk di Salvador, Bahia, Brasil. Universitas nyoë geupeudöng bak thôn 1946.

William Nessen, sidroë jurnalis bibeuëh Amirika Carékat, jikeumunjông u Acèh, keu jijak ploh haba bhaih karu nyang yôh nyan teungoh that brat disinan. Lam masa peuët thôn, The Black Road jicalitra keu bhaih kri Nessen nyang phôn kon jikeurija seubagoë kri jih jurnalis objektif sampoë teuka bak saboh uroë jih kajeuët keu ureuëng nyang dukông Geurakan Acèh Meurdèka (GAM).

Miknas-Tafilalt atawa Meknès-Tafilalet nakeuh saboh wilayah Maghribi nyang na luwah wilayah nyan 79.210 km, ngon le ureueng duek na 2.141.527 droe (keunira thôn 2004). Nang nanggroë wilayah Miknas-Tafilalt nakeuh banda Miknas.

Cöt Barôh nakeuh gampông lam Keucamatan Kuta Blang, Kabupatèn Bireuen, Acèh. Lumbôi gampông nyoe lam data peumeurèntah nakeuh 11.11.17.2009.

Suka Damai nakeuh gampông di Keucamatan Lawe Sigala-Gala, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.02.2008.

Pulo Breuëh nakeuh saboh pulo nyang na di barat la'ôt pulo Ruja ngon di daya pulo Wèh. Koordinat pulo nyoë bak bumoë nakeuh 5°42′0″U,95°4′0″T. Pulo nyoë roh lam wilayah keucamatan Pulo Acèh, Acèh Rayek. Di pulo nyoe teuduek nang nanggroë keucamatan Pulo Acèh nyakni gampông Lampuyang.
Kuala Lumpur nakeuh teumpat meudong Parlemen Malaysia, nyang na nibak Diwan Rakyat ngon Diwan Neugara. Banda nyoë geumeuduëk waki di Diwan Rakyat lé siblah droë anggèta parlemen, nyang geupiléh keu tugaih keurija limong thôn. Lheuëh na padum na trép jikuwasa lé Barisan Nasional, bak piléhan raya 8 Maret 2008, peureuté oposisi ka jikuwasa that le kursi bak parlemen keu Kuala Lumpur. Peureuté-peureuté nyan nakeuh Peureuté Tindakan Demokratik (5 kursi), Peureuté Keadilan Rakyat (4 kursi), ngon Peureuté Islam Se-Malaysia (1 kursi); cit na saboh kursi parlemen nyang meuhasé jicok lé BN.

Reusam sukèë Salar brat meuhubông ngon tarèkat Naqshabandiyah dari jiran awak nyoë, sukèë Hui. Jinoë, le reusam teumadôn nomad Turkmen nyang ka gadoh, musik Turkmen pih hanjeuët le geupeulaku. Ureuëng Salar nyang leubèh sekulèr ka geucok cit gaya musik Tibet atawa Moghol (sukèë Muslém Mongol nibak Qinghai) bak gaya musik droë.

Umar le that neupeugot reformasi administrasi nanggroë ngon neukalon ngon lisék that puë mantong nyang jeuët keu hajat ureuëng ramèe (rakyat), Umar ka neupeudong sistem administrasi khalifah bak mandum wilayah nyang ka neucok lé ureuëng Islam. Gobnyan geupeurintah keu peugot sensus ban sigom nanggroë Islam. Thôn 638 gobnyan ka geuparèntah peurayeuk ngon puga keulayi Meuseujid al-Haram di Mekkah ngon Meuseujid Nabawi di Madinah. Gobnyan ka geupeuphôn cit satoh proses kodifikasi hukôm Islam.

Fernando Alonso (lahee 21 buleun tujöh 1981) nakeuh pembalap Formula 1 asai dile Seupanyo. Fernando meugabong ngon tim Ferrari bak thon 2010. Jih dile nakeuh jawara donya bak thon 2005-2006.

Bak peukara neubanci keu Nabi nyan keuh bak saboh uroë lé Umar ka trôh niët neuh keuneuk poh Nabi. Meunan pih bak neureuncana buët nyan, gobnyan ka meurumpok ngon sidroë sahabat Nabi Nu'aim bin Abdullah nyang lé Nu'aim ka neupeugah nyang nakeuh adoë inong Umar ka geutamong cit lam agama Islam. Teukeujôt that Umar ban neudeungo peuneugah nyan, ngon laju sigra neugisa neuriwang u rumoh, neuseutot adoë neuh nyang kajeuët keu ureuëng meu iman nyan keuneuk jak poh adoë neuh. Bak riwayat geupeugah bak watèe trôh u rumoh nyan ka neudeungo lé Umar adoë neu teungoh neubeuët Al Qur'an surat Thaha ayat 1-8, that meutamah beungèh aju keuh Umar yôh nyan ngon sigra neupoh adoë neuh sampoë jipo darah. Ban neukalon adoë neuh kaneumoë ngon badan meudarah jiteuka weuëh lam até Umar, lheuëh nyan gobnyan geulakèe ngiëng neubeuët nyang teungoh na bak jaroë adoë neuh nyan. Bak watèe nyan keuh bak teukeudi Potallah meugeunta até Umar ngon peuë nyang neubeuët nyan ngon laju teuka inseuëh keu neutamong cit lam agama Islam. Ban jiteupeuë lé ureuëng Mekkah Umar ka Islam, mandum awak musyrikin nyan jibanci keu Umar ngon hana meubacut pih jihoreumat lé keu gobnyan bahthat pih awaknyan mantong jitakôt keu Umar.
Bansa Meulayu nakeuh saboh nan nyang jiwoë ateuëh saboh kawôm manusia nyang kri saban utama jih nakeuh geumeututô ngon bahsa Meulayu. Neuduëk ureuëng Meulayu nyan nyang paléng ramèe nakeuh di Malaysia, pasi timu Sumatra, silingka pasi Kalimantan, Thailand blah rot tunong, seureuta na cit bak pulo-pulo ban sipanyang Seulat Malaka ngon Seulat Karimata. Di neugara Indônèsia, jumeulah bansa Meulayu nakeuh 15% nibak madum populasi, ureuëng nyan ramèe geuduëk di propinsi Sumatra Barôh, Riau, Pulo-pulo Riau, Jambi, Bangka Belitung ngon Kalimantan Barat. La'én nibak di Nusantara, bansa Meulayu na cit di Sri Lanka, Pulo-pulo Cocos (Keeling) (Cocos Malays), ngon Afrika Seulatan (Cape Malays).

Kumbang Indah nakeuh gampông di Keucamatan Badar, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.05.2026.

Mana Ashida ho trép ho jithèe watèe lheuh meu'èn lam filem Mother nyang di sinan Mana meutumèe padum-padum boh piala. Mana meunang lam kawan Best Supporting Actress nibak Nikkan Sports Drama Grand Prix keu-14 ngön Special Award nibak Tokyo Drama Awards keu-4. Bak watèe umujih 6 thôn, Mana Ashida jeuet keu sidroe aktris nyang that ubeut lheuh jimeu'èn filem Sayonara Bokutachi no Youchien thôn 2011. Mana sit jiakô seubagoe aktris nyang that ubeut bak jimeu'èn drama tivi Marumo no Okite. Rating drama nyan ji'ék 23,9% bak èpisode nyang keu seuneulheuh, nyang rating rata-ratajih 15,48% keu ban dum èpisodejih.

Bak sensus India thon 2001, tingkat peurunoe (jeuet mubeuet) banda 1 SGM nakeuh 43%, di yup tingkat rata-rata nanggroe 59.5%. Nibak jumeulah nyan 64% nakeuh ureueng agam ngon 36% nakeuh ureueng inong. Bube 19% nibak ureueng duek meuumu di yup 6 thon (2001).

Di meuyub lhèe droë khalifah, Abu Bakar, Umar, ngon Utsman, Madinah nakeuh nang nanggroë Islam nyang meukeumang ngon that rijang. Bak masa khalifah Utsman teuka saboh peureuté ureuëng Arab dari Meusé nyang hana jiseunang keu Utsman dijak seurang Madinah ngon jipoh Utsman bak thôn 656 M/ 35 H. Ali, khalifah nyang keupeuët ka neupinah pusat khalifah dari Madinah u Kufah di Irak. Lheuëh nyan nakeuh Madinah nyan tinggai cit seubagoë pusat agama kon pusat peumeurintah Islam.

Fathimah binti Muhammad (606/614 - 632) atawa leubèh geuturi ngon nan Fathimah az-Zahra (Fathimah nyang rumèh sabé) (Bahsa Arab: فاطمة الزهراء) putroë keuchet Rasulullah SAW dari ummul mu'minin nyang keuphôn, Khadijah.

Tubôh meunatang nyoe panyang, ngon lidah nyang jeuët jisuët sampoë sa weuëk lhèe panyang tubôhjih bak watèe jimita sidôm lam eumpueng. Bak kulétjih jitimoh lagee sisék nyang seubeutôijih kon sisék, tapi nyan nakeuh bulèe meunatang nyan. Bulèe nyan jiduëk meususôn jeuët lagèe peurise ngon peulindông tubôhjih. Meunyo na soë peukaru, treunggiléng laju jigulông tubôhjih jeuet lagèe saboh boh bhan. Meunatang nyoe jeuët cit jiseupot musôh ngon ikujih, jeuët luka kulét meunyo keunong "sisék" nyan.

Da'irah phôn nyang ramè nakeuh di Pasi Karam nyang geupeurintah lé sidroë raja nyang meugeula Teuku Keujruën Meulabôh, ngön Nanggroë Daya nyang bak akhé abad keu XV, ka teudöng saboh keurajeuën ngon raja bak watèë nyan nakeuh Sultan Alaidin Riayat Syah ngön meugeula Poteu Meureuhôm Daya.
Pahlawan-pahlawan Islam yang Gugur, Bulan Bintang, 1956, 1971, 1974 dan 1981. Edisi Singapura geupeutubiët lé Pustaka Nasional, 1971 dan 1982.

Senangin (nan Latèn: Mugil cephalus) nakeuh saboh jeunèh eungkôt nyang na di la’ôt Acèh. Eungkôt nyoe kayém geudrop lé ureueng keumawé keu geupeubloe.

Ganti (nan Latin: Chrysopogon zizanioides) nakeuh sijeuneh naleuëng nyang udep sipanyang thon nyang roh lam keuluarga Poaceae. Boh nibak bak nyoe geungui keu aweuëh peuët plôh peuët.

Köhler mate lam Prang Acèh watèë teungöh jiinspeksi pasôkan KNIL lheuëh meuhasé jikuasa Meuseujid Raya Baiturrahman nyang leubeh dilèë na lam kuasa ureuëng Acèh. Watèë nyan Köhler keunöng aneuk beudé nyang geutimbak uleh sniper Acèh. Manyet Köhler geuangkôt u Singapura ngön kapay uap Koning der Nederlanden ngön geukubu di Museum Taman Prasasti, Tanah Abang, Batavia. Nibak thôn 1978 jasad Köhler geupinah u Acèh, geukubu keulayi di Kerkhöff (Peucut), Banda Acèh ateuëh saran Gubernur Acèh masa nyan Muzakir Walad.

Narit Afrika nè jih nibak bahsa latén, Africa terra "tanoh Afri", keu teupeuleumah röt barôh beunuwa nyoë nakeuh neuduëk sinan Tunisia, nyang jituri seubagoë neuduëk bansa Romawi nibak Afrika. Afrika nakeuh mula phôn na seuneuduëk manusiya, bak beunuwa nyoë manusiya leuhnyan meuluwah trôk bak beunuwa-beunuwa laén.

Seiran Kobayashi (小林 星蘭, Kobayashi Seiran, lahé di Tokyo, 25 uroe Buleuën Sikureuëng 2004; umu 13 thôn) nakeuh sidroe aneuk miet asai Jeupang. Buet siuroe-uroe nakeuh meujangeun ngön Kanon Tani. Dua droe aneuk miet nyan meugabông dalam saboh grup meujangeun nyang nanjih Star Flower.

Acèh Rayek nakeuh saboh kabupatèn nyang na di Acèh. Nang nanggroë Acèh Rayek nakeuh Janthoë nyang wilayahjih toë ngon gunong Seulawah Agam. Dilee nang nanggroëjih nakeuh Banda Acèh. 'Oh watèë geupeusah Banda Acèh jeuët keu nang nanggroë propinsi, nang nanggroë Acèh Rayek geupinah u Janthoë trôk 'an jinoë.

Suara Azan dan Lonceng Gereja, roman antara agama, geupeutubiët lé Pustaka Syarikat Tapanuli, 1940. Edisi Jakarta geupeutubiët lé Pustaka Bulan Bintang, 1978 dan edisi Singapura geupeutubiët lé Pustaka Pustaka Nasional, 1982.

Salah saboh sistem keu geuseudia peuingat awai ië beuna nakeuh, CREST Project, nyang geubôh di panté barat Amirika Carékat, Alaska ngon Hawaii lé USGS, NOAA, ngon Pacific Northwest Seismograph Network, seureuta lé lhèe boh jaringan seismik universitas.

Abuya K. H. Siradjuddin Abbas, lahé gop nyan di gampông Bengkawas, Kabupatèn Agam, Bukit Tinggi, Sumatera Barat, lam buleuën limöng thôn 1905 Maseuhi. Droëneuh nyan biëk rot ureuëng chik agam geuh, Syèkh Abbas bén Abdil Wahab bén Abdul Hakim Ladang Lawas. Meunyö rot mak, Ramalat bénti Jai Bengkawas, Keucamatan Banuhampu Sungai Puar, Kabupatèn Agam, Bukit Tinggi, Sumatera Barat.

Wilayah beunagi barat Keurajeuën Acèh Darussalam mula phôn geubuka ngön geupeugöt bak abad keu XVI thôn Maseuhi, neuyuë lé Sôleutan Saidil Mukammil, lheuëh nyan geumeuhasé lé Sôleutan Éseukanda Muda ngön geupeuteuka ureuëng-ureuëng Acèh Rayek ngön Pidie.

Ujung Batu nakeuh gampông di Keucamatan Labuhan Haji, Kabupatèn Acèh Seulatan, Acèh. Lumbôi gampông nyoe lam data peumeurèntah nakeuh 11.01.04.2006.
Drien Jalo nakeuh gampông di Keucamatan Meukek, Kabupatèn Acèh Seulatan, Acèh. Lumbôi gampông nyoe lam data peumeurèntah nakeuh 11.01.05.2004.

Lawe Mamas Indah nakeuh gampông di Keucamatan Darul Hasanah, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.07.2023.

Rambông Payông nakeuh gampông lam Keucamatan Peulimbang, Kabupatèn Bireuen, Acèh. Lumbôi gampông nyoe lam data peumeurèntah nakeuh 11.11.12.2004.

Meumacam bagoë bansa ngon manusia keunan geujak dum geujak duëk di Kuala Lumpur. Kawôm China teutap awak nyan di seulingka pusat meuniaga Medan Pasar blah rot timu Kruëng Klang. Ureuëng Meulayu, Chettiar, ngon India Islam teutap ureuëng nyan di sipanyang Java Street (jinoë Jalan Tun Perak). Tanoh lapang nyang jinoë geuturi ngon Tanoh lapang Merdeka, nakeuh pusat kantô peumeurètah Inggréh.

Salim Pinim II nakeuh gampông di Keucamatan Tanoh Alos, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.15.2009.

Nusantara nakeuh narit jama' nyang teuka nibak duwa krék narit lam bahsa Jawa jameun, nusa meuma'na pulo ngon antara meuma'na la'én. Neunguy narit nyoë leubéh meuhat jitunyok keu saboh wilayah lam pulo-pulo Indônèsia di Asia Teunggara. Lam ma'na modern narit nusantara jimeukeusud keu saboh wilayah nyang meusaban peungarôh lam reusam ngon bahsa ureuëng Meulayu, peungarôh nyan na bak ureuëng nyang neuduëk lam wilayah luwah Asia Teunggara, jitamong keunan pulo-pulo Indônèsia, Malaysia, Singapura, Brunei, Filipina, Timor Leste ngon Thailand tunong.

Arsitektur Kuala Lumpur nakeuh meujampu curak nyang meurumpok lam curak kolonial, Asia, Meulayu Islam, modern, ngon post-modern. Seubagoë saboh banda nyang leubèh muda meubandéng ngon nang nanggroë la'én di Asia Teunggara lagèe Bangkok, Jakarta, ngon Manila, le that peuneudong masa kolonial di Kuala Lumpur nyang geupeudong bak akhé abad keu-19 ngon away abad keu-20. Peuneudong-peuneudong nyan jipeuleumah kri curak Moor, Tudor, Neo-Gothik, atawa Yunani-Spanyol.

Hunan nakeuh saboh propinsi di China. Propinsi Hunan meuceuë deungon propinsi Guizhou, Guangxi, Guangdong, Jiangxi, Hubei, ngon banda rayek Chongqing. Nang nanggroë di Hunan nakeuh Changsha.

Dordogne (bahsa Occitan: Dordonha) nakeuh saboh departemen nyang na di Peurancih, lam wilayah Aquitaine. Departemen nyoe na ureueng duek 406.703 droe bak thon 2007. Nang nanggroejih nakeuh Périgueux. Presiden diwan umomjih nakeuh Bernard Cazeau.

Uroë nyoë, Madinah la'én nibak jeuët keu teumpat keuduwa paléng peunténg bak ziarah ummat Islam lheuëh Makkah, nakeuh banda nyan jeuët keu nang nanggroë Provinsi blah rot barat Arab Saudi, saboh provinsi nyang that peunténg keu keurajeuën nyan.

Kutôb Barôh nakeuh titék nyang paléng barôh di planet Bumoë, titék nyoë nakeuh cit saboh-saboh jih titék nyang na geulalu le garéh 90 darjah latitude.

Aceh Rayek meuceue blah barat ngon La'ot India, blah timu ngon Kabupaten Pidie, blah baroh ngon seulat Malaka, Banda Aceh ngon La'ot Andaman seureuta blah tunong ngon Aceh Jaya.
Lam Al-Qur'anul Karim, surat Ash-Shaffat ayat 122-144, na tareumpok bhah Nabi Musa ngon nabi Harun as. Allah ka neu peu trôn rahmat nyang cukôp that rayeuk keu duwa droë Nabi nyan.

Hana mandum cit prang asé meunang jih. Talô jih bak keuneuk kuasa tanöh Mesir nyang akibatjih suah meukeuë-keuë teuntra Peurancih meulawan Inggréh, Mamluk ngön Utsmani. Adak pih lam gurôn, Napolèon asé jipeutalô teuntra gabôngan Keusultanan Utsmani ngön Keusultanan Mamluk lam Prang Piramida, tapi padum-padum uroë lheuëh nyan Peurancih talô bak meulawan Inggréh lam prang di Teluk Abukir. Armada Horatio Nelson (Lakseumana Inggréh) nyang keudua go jih meupeutalô armada Peurancih. Go nyoë lam prang di laôt Trafalgar antara armada Peurancis-Spanyol nyang jipimpin lé Lakseumana Villeneuve ngön armada Britania Raya nyang jipimpin lé Lakseumana Nelson, adak pih Nelson maté lam prang nyan keunong timbak bak teuntra seunapan Peurancih.

Bandar Udara Bangunan bandara nyoe abeh peng geu peugeut Long Thanh atawa Long Thanh International Airport na keuh saboh bandara lam wilayah Kota Ho Chi Minh di Prefektur Dong Nam Bo, Viètnam. Geubuka nibak 18 Buleun Dua 2015. Bangunan bandara nyoe abeh peng geu peugeut 6700 milyar dollar Amirika Syarikat.

Napolèon jimeunikah ngön sidroë inöng balèë Joséphine de Beauharnais, lam meurumöh tangga Napolèon peunöh ngön hana peucaya ngön buët meukhianat binoë, lagèë nyang hubôngan Napolèon ngön dara Polandia Maria Walewska sampoë akhéjih Joséphine jeuët keu peurumöh seutia. Meudalèh ngön umu nyang leubèh tuha, Joséphine hana meukeuturônan bak Napolèon nyang dudoë jitaleuëk. Lheuëh nyan meunikah lom Napolèon ngon Putroë Kaisar Austria Marie Louise putroë dari Kaisar Francois I nyang geuikat hubôngan sikutu Austria ngön Peurancih, paunikah putroë nyan ngön Napolèon nakeuh akai peudana meuntroë Matternich bah seulamat nanggroë Austria. Hubôngan meunikah nyan meuakhé ngön talô Napolèon nyang keuphôn. Lam talô nyan ka rhet banda Paris seubab jiprang lé Rusia, Austria ngön Prusia Napolèon jidrop ngon ji peuwèh keudéh u pulo Elba. Marie Louise laju jipuwoë lé ayahjih u Wina.

Seumayang nyoë sunat keu mandum ureuëng, keu ureuëng di gampông, lam ranto atawa musafir, ureuëng meurdèhka, lamiët, ureuëng agam, ureuëng inong, atawa bah that pih darè.

Jeureuman teudöng nibak 16 boh neugara bagian nyang ban dum nyan geupeunan ngön Länder. Tiëp neugara bagian nyan na undang-undang neugara droë maséng-maséng ngön na hak otonom nyang rayek lam hai organisasi dalamjih.

Lawe Bekung Tampahan nakeuh gampông di Keucamatan Badar, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.05.2031.

Cangah (nan Latèn: Aphareus furca) nakeuh saboh jeunèh eungkôt nyang na di la’ôt Acèh. Eungkôt nyoe kayém geudrop lé ureueng keumawé keu geupeubloe.

Kuning I nakeuh gampông di Keucamatan Bambel, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.03.2017.

Pulo Dolang nakeuh gampông di Keucamatan Lhôksukôn, Kabupatèn Acèh Barôh, Acèh. Lumbôi gampông nyoe lam data peumeurèntah nakeuh 11.08.04.2040.
Ghana nakeuh saboh neugara nyang na di kawasan Afrika Barat. Neugara nyan meuceuë ngon Panté Gadéng blah rot barat, Burkina Faso di barôh, Togo di timu, ngon Lhôk Nugini di tunnong. Luwah wilayahjih rab duwa go luwah pulo Jawa. Ghana nakeuh saboh neugara nyang meuhasé coklat paléng rayeuek di dônya, na cit alumunium nyang paléng le di Afrika. Dilèe neugara nyan nanjih Panté Meuh, namn "Ghana" teuka nibak Keurajeuën Ghana (adak pih wilaayah keurajeuën nyan hana dum luwah Ghana jinoe).

Haji Muhammad Salim, ureuëng chik agam Abuya Muda Wali asaygeuh nibak Batu Sangkar, Sumatra Barat, gampông Koto Baru, Kecamatan Sungai Tarab, Kabupaten Tanah Datar, Sumatera Barat.

Sakhalin (Bahsa Rusia: Сахали́н, Bahsa Jeupun: 樺太 (karafuto) atau サハリン (saharin), Bahsa Cina: 庫頁/库页 Kùyè atawa 薩哈林/萨哈林 Sàhālín), jeut cit Saghalien)nakeuh saboh pulo di timu ji'ôh Rusia. Nang nanggroë pulo Sakhalin nakeuh Yuzhno-Sakhalinsk.

Seuneubôk Jaya nakeuh gampông di Keucamatan Trumon, Kabupatèn Acèh Seulatan, Acèh. Lumbôi gampông nyoe lam data peumeurèntah nakeuh 11.01.09.2015.

Bak masa seugolom Islam banda nyoë nadimeuyub nan jameun "Yastrib", tarèh Yatsrib nyan meuphôn bak abad keu-6 SM. Nan nyan na leumah bak ceunatat bansa Asyur ngon nan Iastribu. Bak masa Ptolomy oasis nyan jipeunan seubagoë Lathrippa.

Tunas Mude nakeuh gampông di Keucamatan Leuser, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.16.2019.

Lagèe banda suci Makkah al Mukarramah u Madinah al Munawwarah meuhat nyang jeuët tamong keunan nakeuh ureuëng meuagama Islam mantong. Lam agama Islam geuyakin nyang nakeuh ayat Al Qur'an nyang geupeutrôn di Madinah pih geupeubida ngon nyang geupeutrôn di Makkah. Di Madinah keuh teudong phôn pusat meukeumang agama Islam bak masa Nabi, meusambông teuma ngon peuët droë sahabat Abu Bakar as Shiddiq, Umar bin Khattab, Utsman bin Affan ngon Ali bin Abi Thalib

Sumbö (nan Latèn: Selar boops) nakeuh saboh jeunèh eungkôt nyang na di la’ôt Acèh. Eungkôt nyoe kayém geudrop lé ureueng keumawé keu geupeubloe.

Kampung Paya nakeuh gampông di Keucamatan Kluet Utara, Kabupatèn Acèh Seulatan, Acèh. Lumbôi gampông nyoe lam data peumeurèntah nakeuh 11.01.02.2010.

Prang Batèe Iliëk nakeuh saboh prang lam prang raya bansa Acèh geulawan Beulanda nyang geutuléh lam tarèh manusia seubagoë Prang Acèh. Prang Batèe Iliëk nakeuh lagèe nan nyan, keujadian prang rayeuek nyan meuteumpat di Batèë Iliëk, saboh gampông nyang na di da'irah Sama Langa.

Kedai Padang nakeuh gampông di Keucamatan Kluet Utara, Kabupatèn Acèh Seulatan, Acèh. Lumbôi gampông nyoe lam data peumeurèntah nakeuh 11.01.02.2019.

'Oh tapeugah teupeusé keunira gaki ngon ruda bak narit gaki limong sang-sang nyan nakeuh haba teupeuna-peuna. Saweuëb ramè cit nyang meukat bak rot nyan nyang hana geunguy geureubak atawa peukakaih meugaki la'én, lagèe ureuëng meukat ubat miseuëjih nyang 'oh geumeukat meumada ngon geuleuëng tika mantong atawa cit lagèe ureuëng meukat cindôy nyang geugulam guci cindôi u peukan keu pat keubah meuneukat.

Kedataran Gabungan nakeuh gampông di Keucamatan Lawe Sigala-Gala, Kabupatèn Acèh Teunggara, Acèh. Lumbôi gampông nyoe lam data peumeurèntah nakeuh 11.02.02.2011.